Rózsa (Rose) illóolaj 5 ml - doTERRA

2026-04-02T17:57:32+02:00

Price: 153351.00

Rosa damascena

Az „olajok királynője”-ként is emlegetett rózsa esszenciális olaj a világ egyik legértékesebb olaja. A rózsaszirmok olyan édes, virágos aromát adnak, amelyet a parfümök és az esszenciális olajok iparágában egyaránt nagyra becsülnek. A rózsaolajat a nap bármely szakában alkalmazhatja a pulzuspontokon, amikor csak egy felemelő aromára vágyik. Kiváló a bőr nedvességtartalmának kiegyensúlyozására, csökkenti a bőrhibák megjelenését, és elősegíti az egyenletes bőrtónust. A rózsa esszenciális olaj a nyakon és csuklón is alkalmazható, ha azt szeretné, hogy egy csodásan romantikus, egyedi illat lengje körbe.

Elsődleges előnyök

A rózsa esszenciális olajnak hangulatjavító tulajdonságokat kínáló, édes, virágos aromája van.

Csökkenti a bőrhibák megjelenését.

Elősegíti az egyenletes bőrtónust.

Intenzívebb bőrápolás

Gazdagítsa bőrápolási rutinját rózsa esszenciális olajjal! A rózsa esszenciális olaj segít kiegyensúlyozni a bőr nedvességtartalmát, és szövetösszehúzó tulajdonságainak köszönhetően külsőleg alkalmazva segít a bőrhibák megjelenésének csökkentésében. Rendszeres használatával csökkenti a bőrhibákat, egyenletesebb bőrtónust eredményez, és hozzájárul az egészséges arcbőrhöz. Építse be a rózsaolajat napi bőrápolási rutinjába, hogy mindennap élvezhesse az általa kínált megannyi jótékony hatást!

Használati módok

Vigyen fel belőle a nyakára és a csuklójára, ha szeretné, hogy egy személyre szóló, édes, virágos illat lengje körbe,

Egy mozgalmasan telt nap végén használja egy felemelő és tápláló masszázshoz.

Építse be esti bőrápolási rutinjába, hogy segítsen helyreállítani bőre nedvességtartalmát.

Alkalmazza a problémás területeken naponta kétszer a bőrhibák megjelenésének csökkentése érdekében.

Használati utasítás

Masszázshoz keverjen össze belőle 5 cseppet 10 ml hordozóolajjal. Fürdőhöz keverjen össze belőle 5 cseppet 5 ml hordozóolajjal. Illatszerként keverjen össze belőle 1 cseppet 10 csepp hordozóolajjal. Csak külsőleges használatra.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, egyeztessen kezelőorvosával. Kerülje a szemmel, belső füllel és érzékeny területekkel való érintkezést.

Beszerzés

Bulgáriában immár 200 éves múltra tekint vissza a rózsatermesztés hagyománya, amely elsődlegesen az esszenciális olaj előállítását szolgálja, így elmondható, hogy Bulgária mára a világ egyik legnagyobb rózsaolaj-előállító országa lett. A Fekete-tenger szomszédságában elhelyezkedő Bulgária remek termesztési körülményeket kínál a száraz, napos éghajlat és a jó vízelvezetésű, homokos talaj kettősének köszönhetően.

A doTERRA rózsa esszenciális olajához termesztett és desztillált rózsafajta a damaszkuszi rózsa (latin nevén rosa damascena). A rózsatöveket rendszerint ősszel ültetik el, és május vagy június magasságára állnak készen a leszedésre. A rózsák a homokos, agyagmentes talajt kedvelik napos, mérsékelten nedves éghajlattal és enyhe telekkel. A belőle készített esszenciális olajat gőzdesztilláció útján nyerik ki a virágszirmokból. A virágokat kézzel szedik le a kora reggeli órákban, és valamivel később, még aznap le is párolják őket. Fontos, hogy a rózsaszirmok lepárlását még a betakarítás napján elvégezzék ahhoz, hogy minél nagyobb hozamú olajat sikerüljön kinyerni a törékeny, finom szirmokból.

Még mielőtt az első reggeli napsugarak megjelennének Bulgária égboltján, a betakarítók már odakinn szorgoskodnak a termőföldeken, hogy begyűjtsék a rosa damascena finom szirmait. A meglehetősen munkaigényes előállítási folyamat azonban csak nagyon alacsony hozamot biztosít; több mint 10 000 frissen leszedett rózsasziromra van szükség egyetlen 5 ml-es rózsa esszenciális olaj előállításához.